Nacionala parko Yellowstone

Nacionala parko Yellowstone esas granda rezerveyo di naturo en Usa e la maxim anciena nacionala parko di la lando. Ol havas entote  km², equivalanta a  hektari o  acres (mezur-unajo por areo uzata en Usa). La maxim granda parto di la parko jacas en la nord-westo di stato Wyoming. La parko kreesis ye la 1ma di marto 1872, per lego signatita da lora prezidanto Ulysses S. Grant.

Yellowstone esas volkanala teritorio, kun krateri de bolianta fango e geizeri. La parko e rivero Yellowstone nomizesis pro la multa flava roki di la regiono.  La maxim konocata geizero esas "Old Faithfull" (olda fidelo) qua spricas singla 65 minuti varmeg aquo til alteso de 45 metri. Multa varma lagi havas diferanta kolori, pro la diferanta speci di algi e bakterii qui toleras vivar sub alta temperaturi aquala.

La parko gastigas cirkume 60 speci di mamiferi, inkluzite koyoti, bizoni, volfi, nigra ursi, griza ursi, linci, alki, e pumai.

Kategorio:Geografio di Usa